Printarea 3D in Medicina – notiuni elementare si aplicatii practice

Dragi studenți,

Contextul epidemiologic actual amplifică necesitatea folosirii tehnologiilor moderne de comunicare. Aceste tehnologii pot fi un adevărat suport pentru desfășurarea activității medicale (telemedicină), pentru susținerea activităților academice (congrese online, cursuri online, webinarii), și pentru alte acțiuni didactice (cursuri, lucrări practice).

Tinerii ambitioși din cadrul Asociației Medicale Române de Biomodelare 3D s-au alăturat procesului nostru educațional online și lansează o serie de cursuri despre Printare 3D în cadrul UMFCD, adresate studenților la medicină și medicilor rezidenți.

Scopul acestui proiect este de a vă introduce în universul captivant al printării 3D, pentru a explora împreună multiplele aplicații ale acestei tehnologii inovative și aportul revoluționar adus progresului medical.

Proiectul se va desfășura sub forma unor cursuri online organizate într-un format interactiv în care veți putea învăța noțiunile elementare despre tehnologia printării 3D, despre modul în care printarea 3D este utilizată în medicina zilelor noastre, cât și o serie de cazuri medicale cu exemple reale ale aplicabilității ei în practica medicală curentă.

Programul cursurilor online este următorul:

1. Printarea 3D în Medicină, prezentator Dr. Eduard Liciu, Andrei Constantinescu – 08.05.2020, ora 15:00-16:30 https://zoom.us/j/95489071952?pwd=c2JwbHRuNC9VVFAwSS90VE9POE9kdz09

2. De la Virtual la Real & Printarea 3D în Imagistica Intervențională, prezentator Andrei Constantinescu, invitat Dr. Costin Minoiu (Spitalul Clinic de Urgență București) – 10.05.2020, ora 15:00-16:30

https://zoom.us/j/94961309692?pwd=UXN1Q0t1L2VEOGJYekhaM05SK3FZZz09

3. Tehnologii de Printare 3D & Printarea 3D în Chirurgia Buco-Maxilo-Faciala și Stomatologie, prezentator Dr. Eduard Liciu, invitat Ing. Adrian Sisman – NeoClinique – 15.05.2020, ora 15:00-16:30

https://zoom.us/j/94139248285?pwd=MU03TzVPcGE4aW9ENlVwTlFROU0yZz09

4. Printarea 3D în Ortopedie, prezentator Dr. Eduard Liciu, invitat Conf. Dr. Alexandru Ulici și Dr. Bogdan Popescu – Spitalul Clinic de Urgență pentru Copii Grigore Alexandrescu – 16.05.2020, ora 15:00-16:30

https://zoom.us/j/96901292758?pwd=T2dpOUx0eXkrL1VRelVWZ0JBZkZrQT09

5. Printarea 3D în Oncologie, prezentator Mihai Miruna, invitat Dr. Alexandru Thiery (Spitalul Monza) & Printarea 3D in Educația Medicală – 17.05.2020, ora 15:00-16:30

https://zoom.us/j/92101344059?pwd=SEZUMkpEMnZ4bHlhZGI5dTRLUlhxUT09

6. Printarea 3D în Boli Rare în Patologia Ortopedică Pediatrică, prezentator Dr. Eduard Liciu, invitați Dr.Costel Vlad si Dr. Ștefana Carp – Spitalul de Copii Doctor Victor Gomoiu & Sesiunea de prezentări Print to Educate 23.05.2020, ora 15:00-16:30

https://zoom.us/j/95053481466?pwd=cFpVQzNMOHV4cjJDaUJDczFQSVR6UT09

Tot în cadrul acestei serii de cursuri educative vom organiza și un concurs de proiecte intitulat Print to Educate. Dacă aveți o idee ce ar implica utilizarea Tehnologiei Printării 3D și CAD (Computer Aided Design) pentru a aduce un plus de inovație în lumea medicală, vă așteptăm să ne-o prezentați sub forma unui abstract de maxim 2000 de caractere în care să tratați: Obiectivele, Materialele necesare și Rezultate așteptate.

Submisiile de propuneri vor începe după primele 5 cursuri (începând cu 17 mai 2020), iar formularul de înscriere (ce va fi distribuit în perioada următoare) va rămâne deschis până pe 22 mai 2020. Până atunci, în urma cunoștințelor proaspăt dobândite aveți timp să vă pregatiți un proiect ambițios.

Primele 3 proiecte vor fi selectate pentru etapa următoare, în care autorii vor susține câte o prezentare de 3 minute a propunerii în cadrul ultimei sesiuni de cursuri online, în fața unei comisii de jurizare alcatuită din Dr. Eduard Liciu- Președinte AMRB, Prof. Univ. Dr. Cristina Dinu-Pîrvu – Director Department Granturi și Cercetare Științifică UMF Carol Davila, Asist. Univ. Dr. Ștefan Busnatu – Prodecan Facultatea de Medicină.

Câștigătorul va avea șansa să își pună în aplicare ideea, oferindu-i-se acces pe o perioadă de 1 an la o imprimantă 3D, materiale necesare procesului de printare și sprijin din partea membrilor AMRB 3D. Ne bazăm pe inventivitatea voastră!

Totodată, cei 3 finaliști vor fi cooptați în echipa de dezvoltare a Centrului de Inovatie și e-Health al UMF Carol Davila.

Dorim să vă sprijinim entuziasmul pentru inovație și dorința de cunoștere, iar noi, prin această inițiativă, ne bucurăm să vă fim alături în drumul către a deveni adevărați profesioniști!

Cu drag,

Prof. Dr. Viorel Jinga

Rector UMF Carol Davila

Articolul Printarea 3D in Medicina – notiuni elementare si aplicatii practice apare prima dată în umfcd.